Við hefjum nýtt ár með krafti og hlökkum til að skapa minningar árið 2020 með unglingum hverfisins . Í janúar ætlum við að gera tie dye , halda 8. bekkjar kvöld , fá Bjarna Fritz til okkar með fræðslu , halda spurningarkeppni og eiga notalegar stundir saman . Í janúar hefst einnig undirbúningur fyrir skíðaferð Þróttheima . Þegar hefur verið haldin fyrsti fundur og byrjar nú skipulagið af fullum krafti . Við stefnum á að fara á Akureyri helgina 21 - 23. febrúar . Ferðin er frá morgni föstudagsins og fram að kvöldmat á sunnudeginum . Þátttaka unglinga í ferðinni er lykilatriði , þau sjá um að hafa samband við rútufyrirtæki , skóla , matsölustaði , Hlíðarfjall og aðra aðila sem þarf að ræða við og leita eftir tilboðum . Þetta er auðvitað undir leiðsögn starfsmanna félagsmiðstöðvarinnar , en ferlið er gríðarlega lærdómsríkt fyrir þátttakendur .